พิจารณาสอบสวนไต่สวนการเลือกตั้งคณะกรรมการหมู่บ้านสินพัฒนาธานี หลังสนามหลวง 2
  ตามที่ กกต.เขตทวีวัฒนา ได้ดำเนินการจัดการเลือกตั้งคณะกรรมการหมู่บ้านสินพัฒนาธานี ในวันอาทิตย์ ที่ 15 มกราคม 2566 ตั้งแต่เวลา 08.00-12.00 น. ณ บริเวณสำนักงาน ม.สินพัฒนาธานีไปแล้วนั้น และได้มีการนับคะแนนจนเสร็จสิ้น  พร้อมภายหลังได้ประกาศรายชื่อบุคคลที่ได้รับการเลือกตั้ง
  เนื่องด้วยได้รับแจ้งภายหลังว่า จากรายชื่อที่ได้มีการติดประกาศไว้ ณ บริเวณบอร์ดประชาสัมพันธ์  มีผู้สมัคร 1 รายที่ไม่ได้มาใช้สิทธิ์ใช้เสียงในการลงคะแนนที่คูหาเลือกตั้ง เนื่องจากไปธุระที่จังหวัดเชียงใหม่ คือ หมายเลข 7 
   จึงเรียนเสนอมาเพื่อโปรดพิจารณาไต่สวนสอบสวนในทางลับ และถ้าหากพบว่ามีการกระทำผิดตามกฎหมายการเลือกตั้งดังกล่าว ขอได้โปรดพิจารณาดำเนินการให้เป็นไปตามกฎหมายการเลือกตั้ง และพิจารณาเพิกถอนการได้รับการเลือกตั้งเป็นกรรมการหมู่บ้านต่อไปด้วย
      นายปรีชา ทองตัน